Taximetriștii, la un pas de revoltă: „Dispeceratele au creat un adevărat cartel și au devenit un fel de Cosa Nostra”
Taximetriștii din Timișoara susțin că se confruntă cu probleme majore pe care nimeni nu este interesat să le rezolve. Nemulțumirile sunt îndreptate atât către administrația locală, cât și, în mod special, către dispeceratele sub care își desfășoară activitatea. Dispeceratele aparțin celor trei firme care, în prezent, au contracte cu șoferii de taxi din Timișoara. Una dintre acestea are circa 80% din cele peste 1.000 de contracte cu taximetriștii timișoreni.